《鹧鸪天（题广文官舍竹外梅花呈万教）》
宋代·卢炳

阁雨浮云寒尚轻。商量雪意未全成。莫嫌竹外萧然处，忽有幽香透鼻清。

诗兴逸，酒魂醒。主人留客更多情。不辞满引成痴客，且为梅花醉一觥。

作者简介：卢炳，约宋高宗绍兴初前后在世（即约公元一一三一年前后在世）字叔阳，（一作叔易）号丑斋，里居及生卒年均不祥。尝仕州县，多与同官唱和。其他事迹不可考。著有哄堂词（亦作烘堂词）一卷，《文献通考》为辞通俗，咏物细腻。